stanford-oval/wikipedia huggingface dataset:
Endless Love
Luther Vandrossin ja Mariah Careyn versio > Listasijoitukset

"Endless Love" oli ensimmäisellä listaviikollaan sijalla 31 ja nousi myöhemmin sijalle kaksi. Kappaleesta tuli Vandrossin suurin pophitti ikinä, ja siitä tuli Vandrossin viides ja Careyn kahdestoista kymmenen parhaan joukkoon sijoittunut kappale. Se pysyi neljänkymmenen joukossa kolmentoista viikon ajan ja RIAA vahvisti sen myyneen kultaa.
Kappale menestyi hyvin myös Yhdysvaltojen ulkopuolella, sillä se oli Uudessa-Seelannissa singlelistan kärjessä ja viiden joukossa Isossa-Britanniassa, Alankomaissa, Australiassa sekä Irlannissa. "Endless Love" sijoittui myös monessa maassa kahdenkymmenen joukkoon.
Luther Vandrossin ja Mariah Careyn versio > Singlet

7" single
"Endless Love"
"Endless Love" (Instrumental)
Japanin CD-single
"Endless Love"
"Endless Love" (Vain Mariah)
"Endless Love" (Vain Luther)
"Endless Love" (Instrumental)
Ison-Britannian/Euroopan CD maxi-single
"Endless Love"
"Endless Love" (Instrumental)
"Never Too Much" (Live)
"Any Love" (Live)
"She Won't Talk To Me" (Live)
Muut versiot

"Endless Love" -kappaleesta on tehty myös monia muita cover-versioita. Oman cover-versionsa siitä ovat tehneet John O'Connell, soul-laulaja Steve Menzies, Laura White, joka esitti oman versionsa Ison-Britannian The X Factorissa, Terese Teng ja George Lam, brittiläinen Katie Price yhdessä entisen aviomiehensä, poplaulaja Peter Andrén kanssa, Lionel Richie ja Kelly Rowland, sekä Glee-televisiosarjan näyttelijät Lea Michele ja Matthew Morrison.
Laulu on myös esitetty kolmesti American Idolissa, missä se on kuultu Rockey Smithin, Chris Slighin ja Danny Gokeyn laulamana. Myös Australian Idolin vuonna 2007 voittanut Natalie Gauci lauloi kappaleen kilpailun aikana.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
ECA

European Club Association eli ECA on eurooppalaisten jalkapalloseurojen yhteistyöjärjestö.
Järjestö on perustettu vuonna 2008. Se korvasi lakkautetun G-14:n.
Järjestöön kuuluu 197 seuraa (2010/2011). Siihen kuuluu aina vähintään yksi seura jokaisesta Uefan 53 jäsenmaasta.
Aiheesta muualla

ECA (englanniksi)
Eleonora Brown

| Eleonora Brown |
| --- | --- |
 Eleonora Brown vuonna 1967.
Henkilötiedot
Syntynyt: 22. elokuuta 1948 Napoli, Italia
Näyttelijä
Merkittävät roolit:  Rosetta (Kaksi naista)
Aiheesta muualla
IMDb 
Elonet
Eleonora Brown (s. 22. elokuuta 1948 Napoli) on italialainen näyttelijä, jonka varhain katkenneen uran muistetuimmaksi suoritukseksi on jäänyt hänen ensimmäinen roolinsa, Vittorio De Sican vuonna 1960 ohjaamassa draamaelokuvassa Kaksi naista.
De Sica valitsi tuolloin 11-vuotiaan Brownin tämän ensimmäiseen rooliin kolmenkymmenen hakijan joukosta, joista yksi oli tuleva tähti Raffaella Carrà. Brown on myöhemmin kertonut että elokuvan joukkoraiskauskohtaus aiheutti hieman hämminkiä, koska katolilaisen kasvatuksen saanut 11-vuotias tyttö ei tiennyt sellaisista asioista vielä mitään. Hänen roolihahmonsa äitiä elokuvassa näytellyt Sophia Loren katkaisi De Sican ohjausyritykset alkuunsa sanomalla: "Vittorio, Eleonora ei tiedä". Loren otti nuoren Brownin suojelukseensa ja kielsi elokuvan tekemiseen osallistuvilta jopa kiroilemisen Brownin läsnä ollessa. Tästä alkoi elinikäinen ystävyys ja Brown kertoo että Loren on siitä asti kutsunut häntä tyttärekseen.
Brown näytteli vielä De Sican seuraavassa elokuvassa Viimeinen tuomio, mutta keskeytti sen jälkeen uransa koulunkäynnin takia. Seuraavan roolinsa hän sai 1964 Raffaello Matarazzon viimeisessä elokuvassa Amore mio. Tämän jälkeen hänelle tarjottiin rooleja aika heikkotasoisissa elokuvissa ja hän päätti siitä syystä lopettaa uransa kymmenennen elokuvansa jälkeen vuonna 1968, vain 20-vuotiaana.  Hän palasi yllättäen valkokankaalle viisi vuosikymmentä myöhemmin saatuaan roolin Cristian De Mattheisin vuonna 2018 valmistuneessa elokuvassa Un amore così grande.
Sirkonlampi

| Sirkonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°19′19″N, 25°50′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  Sirkonjoki Myllyjokeen 
Järvinumero:  14.474.1.002
Mittaustietoja
Pinnankorkeus:  133,3 m  
Pituus:  380 m  
Leveys:  240 m  
Rantaviiva:  1,775 km  
Pinta-ala:  7,413 ha  
Saaria:  ei saaria 
 fiSirkonlampi 
Sirkonlampi  on Keski-Suomessa Pihtiputaalla  Harmaalanrannan lähellä sijaitseva lampi.
Maantietoa

Lampi on 380 metriä pitkä, 240 metriä leveä, ja sen pinta-ala on 7,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Liesojoen valuma-alueeseen (14.474) se kuuluu. Lammen vedenpinnan korkeus on 133,3 metriä mpy.
Erene Bwakineti

Erene Bwakineti (s. 2. heinäkuuta 1982) on kiribatilainen maajoukkuetason jalkapalloilija, pelipaikaltaan hyökkääjä.
Maajoukkueura

Bwakineti edusti maataan kolmessa ottelussa 2011. Hän pelasi vuoden Tyynenmeren kisoissa kolme ottelua ja teki joukkueelleen 1–4-kavennusmaalin ottelussa, jonka Kiribati lopulta hävisi Tahitille maalein 1–17.
Seurajoukkue

Seurajoukkuetasolla Bwakineti on pelannut Marakei FC:ssä kotimaansa liigassa.
Eleonora Provencelainen

| Eleonora Provencelainen |
| --- | --- |
 Henrikin ja  Eleonoran häät
Englannin kuningatar
Valtakausi:  14. tammikuuta 1236 – 16. marraskuuta 1272
Kruunajaiset:  20. tammikuuta 1236

Syntynyt:  n 1223 Aix-en-Provence, Ranska
Kuollut:  25. kesäkuuta 1291 (ikä 68) Amesbury, Englanti
Puoliso:  Henrik III
Lapset:   Edvard I  Margaret, Skotlannin kuningatar  Beatrice, Richmondin kreivitär  Edmund Crouchback  Katherine 
Suku:  Barcelona
Isä:  Raimond-Bérenger
Uskonto:  roomalaiskatolinen
Eleonora Provencelainen (1223–1291) oli ranskalainen aatelisneito, josta tuli Henrik III:n puolisona Englannin kuningatar.
Eleonoran isä oli Provencen kreivi ja äidinisä Savoyn kreivi. Avioliitto suunniteltiin vahvistamaan Henrikin asemaa manner-Euroopassa.
Eleonora ja Henrik vihittiin Canterburyssä 14. tammikuuta 1236, ja viikkoa myöhemmin Eleonora kruunattiin kuningattareksi Westminsterissä.
Eleanoran ranskalaiset sukulaiset saivat korkeita virkoja Englannissa, mutta sen takia Henrik joutui ristiriitoihin ylhäisaatelisten paronien kanssa, ja nämä kapinoivat ja vangitsivat Henrikin vuonna 1264. Silloin Eleanor johti kuninkaallisia vastarintajoukkoja. Kapina kukistettiin 1265. Henrikin kuoleman jälkeen Eleonora vetäytyi luostariin.
Sirkus Papukaija

Onni Gideon Tervonen esitti Sirkus Papukaijassa isohousuista klovnia ja Orvo Kontio sirkustirehtööriä. Kuva on Sirkus Papukaijan 7-vuotislähetyksestä vuodelta 1967. Se oli samalla Papukaijan viimeinen lähetys.
Fakiiri Kronblom ja tirehtööri Orvo Kontio.
Sirkus Papukaija, myöhemmin pelkkä Papukaija oli vuosina 1961–1967 lähetetty lasten televisio-ohjelma. Ohjelma lähetettiin joka toinen sunnuntai. Siihen liittyi myös lasten kerhotoimintaa.
Estradiohjelmassa esiintyivät muun muassa sirkustirehtööri-toimittaja Orvo Kontio, taikuri Fakiiri Kronblom (Nils Hedengren), joka otti käyttöön taikasanat ”suolaa, suolaa, enemmän suolaa”, professori Hajamieli (Martti Varpama) sekä Onni-klovni (Onni Gideon Tervonen), jonka housut ja kengät määrittelivät klovnin Suomen lasten mielikuvissa. Myös Eveliina Pokela oli ohjelman vakioesiintyjiä. Ohjelmassa oli tapana piilottaa tai esimerkiksi pudottaa lentokoneesta papukaijamerkkejä, jonka löytäneet saivat palkinnon palauttaessaan sellaisen televisiostudioon. Tämä ”etu” koski lähinnä helsinkiläislapsia.
Ohjelman lapsikatsojia kehotettiin perustamaan eri paikkakunnille papukaijakerhoja, joiden välityksellä he saattoivat liittyä ohjelman suurempaan papukaijakerhoon. Kerhossa oli tuhansia jäseniä. Papukaijakerhoja perustaneille lapsille järjestettiin retkiä ja keräyksiä, ja hyvästä suorituksesta sai ”kymmenen pistettä ja papukaijamerkin”.
Kuuluisia sanontoja

10 pistettä ja papukaijamerkki
Suolaa, suolaa, enemmän suolaa
Parodia

Pirkka-Pekka Petelius esitti Fakiiri Kronblomia Velipuolikuu-viihdesarjan parodisessa sketsissä, jossa hän yritti taikoa ”punaista neilikkaa”.
Aiheesta muualla

YLE/Elävä arkisto: Sirkus Papukaija
Eero Mäkinen

Eero Mäkinen -nimisiä henkilöitä ovat:
Eero Mäkinen (1845–1902), opettaja, käsityöopetuksen kehittäjä ja tehtailija
Eero Mäkinen (1886–1953), vuorineuvos, Outokummun toimitusjohtaja, kansanedustaja ja ministeri
Eero Mäkinen (1917–1999), oikeusneuvos, Itä-Suomen hovioikeuden presidentti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eero Mäkinen”, voi hakea sivunnimihaulla, laajalla sivunnimihaulla tai tekstihaulla.
Eero Mäkinen (juristi)

Eero Mäkinen (4. syyskuuta 1917 Sortavalan mlk – 15. syyskuuta 1999 Kuopio) oli suomalainen juristi. Hän oli korkeimman oikeuden oikeusneuvos 1964–1968 ja sen jälkeen 1968–1987 Itä-Suomen hovioikeuden presidentti.
Eren Derdiyok

Eren Derdiyok
Eren Derdiyok (s. 12. kesäkuuta 1988 Basel, Sveitsi) on Turkin  sveitsiläinen jalkapalloilija. Hän edustaa Bayer 04 Leverkusenia. 190 senttimetriä pitkä Derdiyok on pelipaikaltaan hyökkääjä, mutta hän kykenee kuitenkin tarpeen tulleen pelaamaan myös keskuspuolustajana.
Seurajoukkueura

Hän aloitti jalkapallouransa vuonna 1994 Old Boysissa, jonka edustusjoukkueeseen hän nousi kaudeksi 2005/06 ja teki 18 sarjaottelussa kymmenen maalia. FC Basel huomasi Derdiyokin taidot maalintekijänä ja hankki hänet vuonna 2006 hänen ollessaan 18-vuotias.
Ensimmäisellä kaudellaan Baselissa Derdiyok joutui tyytymään vaihtopelaajan rooliin ja hän pelasi kauden aikana vain yhden kokonaisen ottelun ja yhteensä 220 minuuttia. Kaudeksi 2007/08 Derdiyokin asema joukkueessa parani ja hän sai peliaikaa säännöllisesti. Kausi päättyi juhlaviin tunnelmiin, sillä 2. maaliskuuta 2008 Derdiyok teki ensimmäisen hattutemppunsa vierasottelussa Thunia vastaan, 6. huhtikuuta hän oli voittamassa Sveitsin cupia ja kauden päätteeksi Basel voitti Sveitsin mestaruuden. Lisäksi Derdiyok palkittiin Sveitsin kauden parhaana nuorena pelaajana.
29. kesäkuuta englantilaiset tiedotusvälineet uutisoivat Derdiyokin käyvän neuvotteluja siirrosta Newcastleen.
Maajoukkueura

Derdiyok on lukeutunut Sveitsin juniorimaajoukkueiden vakiopelaajistoon viimeisten muutamien vuosien aikana. Alle 19-vuotiaiden joukkueessa hän teki kymmenessä ottelussa seitsemän maalia ja alle 21-vuotiaissa yhtä monta vain viidessä pelissä. Nämä suoritukset yhdessä liigapelien hyvien suoritusten kanssa toivat Derdiyokille kutsun myös A-maajoukkueeseen. Ensimmäisen maaottelunsa hän pelasi 19-vuotiaana Wembleyllä Englantia vastaan 6. helmikuuta 2008. Hän tuli peliin mukaan vaihdosta puoliajalla ja teki maalin vain 12 minuuttia myöhemmin ensimmäisellä ottelussa tekemällään laukauksella.
Derdiyok oli mukana Sveitsin joukkueessa myös 2008 EM-kotikisoissa koko turnauksen nuorimpana pelaajana.
Doylestown (Pennsylvania)

| Doylestown |
| --- | --- |
Valtio:  Yhdysvallat
Osavaltio:  Pennsylvania
Piirikunta:  Bucks
Hallinto:  
 – Pormestari:  Libby White
Pinta-ala:  
 – Kokonaispinta-ala:  5,7 km²
 – Josta vettä:  0 km² (0 %)
Korkeus:  139 m
Väkiluku (2000):  8 227
 – Väestötiheys:  1 475,9 as./km²
Aikavyöhyke:  UTC-5
Infobox OKVirheellinen NIMI-arvo: 
Bucksin oikeustalo.
Doylestown on kunta (borough) Bucksin piirikunnassa, Pennsylvaniassa, hieman yli neljänkymmenen kilometrin päässä Philadelphiasta pohjoiseen.
Kulttuuri

Doylestownissa sijaitsee kolme Henry Chapman Mercerin suunnittelemaa ja rakentamaa rakennusta, The Mercer Museum, The Bucks County Historical Society ja Fonthill.
Doylestownissa sijaitsee myös historiallinen rakennus The Fountain House.
Liikenne > Junaliikenne

Doylestownista kulkee SEPTAn R5-linja Philadelphiaan. Doylestownin asema on kyseisen linjan viimeinen pysäkki.
Liikenne > Lentoliikenne

Doylestownissa sijaitseva lentokenttä on pääasiassa yksityiselle liikenteelle. Lentokenttä sijaitsee noin 4,8 km päässä kaupungin keskustasta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Slovakin kielen aakkoset

| Slovakin kielen aakkoset |
| --- | --- |
 Slovakin kielen aakkoset
Kielet:  slovakki
Luokitus:  aakkosisto
Kirjoitussuunta:  vasemmalta oikealle
Slovakin kieltä kirjoitetaan latinalaisin aakkosin. Ortografiasta, kuten muustakin kielenhuollosta, vastaa Slovakian tiedeakatemian alainen Ľ. Štúrin kielitieteellinen instituutti. Slovakian aakkostossa käytetään paljon kirjainten yläpuolelle tai oikeaan yläkulmaan merkittäviä tarkkeita, jotka muuttavat kirjaimen ääntämystä.
Kirjaimista on sekä iso että pieni versio:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | Á | Ä | B | C | Č | D | Ď | DZ | DŽ | E | É | F | G | H | CH | I | Í | J | K | L | Ĺ | Ľ | M | N | Ň | O | Ó | Ô | P | Q | R | Ŕ | S | Š | T | Ť | U | Ú | V | W | X | Y | Ý | Z | Ž |
| a | á | ä | b | c | č | d | ď | dz | dž | e | é | f | g | h | ch | i | í | j | k | l | ĺ | ľ | m | n | ň | o | ó | ô | p | q | r | ŕ | s | š | t | ť | u | ú | v | w | x | y | ý | z | ž |
Snaggletooth

Snaggletooth on rock and roll -yhtye Motörheadin tunnushahmo ja maskotti, joka yleensä esiintyy heidän levynkansissaan. Se on suurilla torahampailla varustettu pääkallomainen hahmo, jonka ulkomuodossa on yhdistettynä science fictionia sekä ritariaikaa. Hahmon on luonut Joe Petagno vuonna 1977 yhtyeen ensimmäisen julkaistun albumin kanteen. Hahmon rikkinäiset hampaat saivat innoitusta Lemmy Kilmisteriltä, jonka purukalusto ei tuohon aikaan ollut täysin kunnossa.
Hahmolla on toisinaan varustettu rautaristillä, minkä takia Motörheadia on joskus jopa epäilty sympatioista äärioikeistoa kohtaan. Kuitenkin rautaristi keksittiin laittaa siihen siksi, että se vain sattui näyttämään hienolta, eikä hahmon suunnittelun aikoihin uusnatseista tiedetty juuri mitään.
Albumilla No Remorse julkaistiin kappale nimeltä ”Snaggletooth”.
Skadovskin piiri

| Skadovskin piiri Скадовський район |
| --- | --- |
 Piirin sijainti Hersonin alueen kartalla
 Lippu:  Vaakuna
 Koordinaatit: 46.1130°N, 32.9088°E 
Valtio:   Ukraina
Alue:  Hersonin alue
Perustettu:  1923, laajennettu 17.7.2020
Hallinto:  
 – hallinnollinen keskus:  Skadovsk (17 344 as., 2021)
Pinta-ala  ():  5 255,0 km²
Väkiluku (2021 (arvio)):  124 508
Aikavyöhyke:  UTC+2
– kesäaika:  UTC+3
 
Verkkosivu
Skadovskin piiri (ukr. Скадовський район, Skadovskyi raion) on maaseutuvaltainen hallinnollinen piiri Ukrainan eteläosassa Hersonin alueella. Piiri on perustettu vuonna 1923. Piiriä laajennettiin osana Ukrainan aluehallinnon uudistusta 17. heinäkuuta 2020. Skadovskin piiri rajoittuu etelässä Mustaanmereen, lännessä Mykolajivin alueseen (Mykolajivin piiri), pohjoisessa Hersonin piiriin ja koillisessa Kah’ovkan piiriin. Idässä sillä on kaistale yhteistä rajaa Venäjän vuodesta 2014 miehittämään Krimin autonomiseen tasavaltaan. Piirin hallinnollinen keskus on Skadovskin kaupunki (17 344 as., 2021).
Skadovskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hersonin alueen piirien lukumäärän viiteen. Laajentuneen Skadovskin piirin pinta-alaksi tuli 5 255,0 neliökilometriä.
Ukrainan tilastokeskus arvioi Skadovskin piirin väkiluvuksi 124 508 (1.1.2021). Kaupunkilaisiksi luokiteltiin 36,3 prosenttia piirin asukkaista (45 168 as.), eli kahden kaupungin (Hola Prystan, 13 760 as.; ja Skadovsk) ja kolmen kaupunkityyppisen taajaman (Kalantšak 9 124 as., Lazurne 3 098 as., Myrne 1 842 as.) väestö. Alueliitosten johdosta väkiluku kasvoi huomattavasti aiempaan, heinäkuuta 2020 edeltäneeseen Skadovskin piiriin verrattuna (jonka väkilukuarvio 2017 oli 47 562).
Skadovskin piiri oli pienialaisempi ennen heinäkuun 2020 alueuudistusta.
Hallintorakennus Skadovskissa.
Uimarantaa Skadovskissa.
Pyhän Hengen kirkko Hola Prystanissa.
Lazurnen taajamaa.
Aiheesta muualla

Kuvia tai muita tiedostoja aiheesta Skadovskin piiri Wikimedia Commonsissa
Skadovskyi raion, Hersonska oblast (tietosanakirjan Isrorija mist i sil Ukrajinskoji RSR 22. voluumin Hersonska oblast - artikkeli) (ukrainaksi) (ukrssr.com.ua)
Hersonin alue
Piirit:Beryslav | Henitšesk | Herson | Kah’ovka | Skadovsk


Kaupungit (keskus lihavoitu): Beryslav | H’erson | Henitšesk | Hola Prystan | Kah’ovka | Nova Kah’ovka | Olešky | Tavrijsk | Skadovsk


Taajamat: Antonivka | Arh’anhelske | Askanija-Nova | Bila Krynytsja | Bilozerka | Brylivka | Dniprjany | Hornostajivka | Ivanivka | Kalantšak | Kalynivske | Karjerne | Komyšany | Kozatske | Lazurne | Ljubymivka | Myrne | Naddniprjanske | Nova Majatška | Novooleksijivka | Novotrojitske | Novovorontsovka | Nyžni Sirohozy | Rykove | Syvaske | Tšaplynka | Velyka Lepetyh’a | Velyka Oleksandrivka | Verh’ni Rohatšyk | Vysokopillja | Zelenivka
Erenhot

| Erenhot (mong>  , Eriyen qota) kiin. 二连浩特市, Èrliánhàotè Shì |
| --- | --- |
 Erenhot (punaisella) Xilingolin liitossa.
 Erenhot
 Koordinaatit: 43°39′N, 111°59′E 
Valtio:  Kiina
Autonominen alue:  Sisä-Mongolia
Liitto:  Xilingol
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  4 015,09 km²
Väkiluku (2010):  74 179
Aikavyöhyke:  UTC+8
Postinumero:  011100
Suuntanumero(t):  0479
 
 www.elht.gov.cn 
Infobox OKVirheellinen NIMI-arvo: 
Erenhot (mong. ᠡᠷᠢᠶᠡᠡ ᠬᠣᠲᠠ, Eriyen qota, kiin. 二连浩特市, Èrliánhàotè Shì) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se sijaitsee Kiinan ja Mongolian rajalla. Kaupungin pinta-ala on 4 015 neliökilometriä ja väkiluku 74 179 (2010).
Kaupunkia palvelee Erenhot Saiwusun kansainvälinen lentoasema (IATA: ERL, ICAO: ZBER). Kotimaan reittejä on muun muassa Pekingiin ja Hohhotiin.
Galleria

Erenhotin rautatieasema.
Erenhotin raja-asema.
Dinosaurusten patsas Erenhotissa.
Aiheesta muualla

Kuvia tai muita tiedostoja aiheesta Erenhot Wikimedia Commonsissa
Siméon Denis Poisson

Siméon Denis Poisson
Siméon Denis Poisson (21. kesäkuuta 1781 Pithiviers – 25. huhtikuuta 1840 Sceaux) oli ranskalainen tiedemies, matemaatikko ja fyysikko, joka keksi Poissonin-jakauman ja P-ja S-aaltojen olemassaolon vuonna 1829.
Poisson tutki myös kiinteiden aineiden kimmoisuutta, ja hänen mukaansa on nimetty materiaalien kimmoisuuteen liittyvä Poissonin suhde.
Aiheesta muualla

Kuvia tai muita tiedostoja aiheesta Siméon Denis Poisson Wikimedia Commonsissa
Snaer Vanha

Orkneyinga-saagassa Snaer Vanha (Snærr hinn gamli) on "Gothlandia, Finnlandia ja Kvenlandia" hallinneen kuninkaan Fornjótrin jälkeläinen. Hversu Noregr byggdist kertoo Snærin olevan Jökulin (Jǫkull 'icicle, ice, glacier') poika, Kárin pojanpoika. Kári, Ægir/Hlér ja Logi olivat Fornjótin poikia.
Sin-ui

| Sin-ui> 신의 |
| --- | --- |
Tyyli:  draama
Kestoaika:  70 min
Pääosissa:   Lee Min-ho  Kim Hee-sun 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  13. elokuuta 2012 – 30. lokakuuta 2012
Jaksoja:  24
Aiheesta muualla
Virallinen sivusto
IMDb
Sin-ui (kor. 신의, engl. Faith) on televisioyhtiö SBS:n esittämä eteläkorealainen draamasarja. Sen päärooleissa ovat Lee Min-ho ja Kim Hee-sun.
Aiheesta muualla

Viralliset kotisivut
Sinilakkinaakka

| Sinilakkinaakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Sininaakat Cyanolyca
Laji::  cucullata
Kaksiosainen nimi
 Cyanolyca cucullata  (Ridgway, 1885) 
Alalajit
 Cyanolyca cucullata mitrata  Cyanolyca cucullata guatemalae  Cyanolyca cucullata hondurensis  Cyanolyca cucullata cucullata 
Katso myös
   Sinilakkinaakka Wikispeciesissä   Sinilakkinaakka Commonsissa 
Infobox OKNimi-testi OKIUCN-testi OK: 
Sinilakkinaakka (Cyanolyca cucullata) on varisten heimoon kuuluva varpuslintu.
Tuntomerkit

Sinilakkinaakalla on vaaleankirkkaansininen päälaki ja niska. Selkäpuoli, rinnan yläosa ja pään muut osat ovat mustat. Rinnasta alaspäin lintu on tummansinipunerva. Nuoret yksilöt ovat vanhoja himmeämpiä.
Levinneisyys

Sinilakkinaakkaa tavataan Costa Ricassa, Guatemalassa, Hondurasissa, Meksikossa ja Panamassa. Lajin kannaksi arvoidaan noin 20 000–50 000 yksilöä ja se on luokiteltu elinvoimaiseksi.
Elinympäristö

Sinilakkinaakka elää kosteissa trooppisissa metsissä.
Lisääntyminen

Sinilakkinaakan pesä sijaitsee korkealla puussa ja on hyvin vaikea löytää. Laji munii kolme tai neljä munaa. Poikaset pysyvät pesässä noin 20 päivää.
Ravinto

Sinilakkinaakka käyttää ravinnokseen siemeniä, marjoja ja pieniä kuolleita eläimiä.
Emilie Woldvik

Emilie Marie Aanes Woldvik (s. 8. tammikuuta 1999) on norjalainen jalkapalloilija. Hän on pelipaikaltaan puolustaja. Hän pelasi useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen kerran maaliskuussa 2020 Saksaa vastaan. Hän on pelannut maaliskuun 2024 loppuun mennessä kolme naisten maaottelua.
Woldvik on edustanut koko pääsarjauransa ajan kotimaassaan Lillestrøm SK:ta.
Emilie Ulrich

Emilie Ulrich
Emilie Ulrich (21. joulukuuta 1866 Juellinge – 18. heinäkuuta 1926 Kööpenhamina) oli tanskalainen oopperalaulaja, äänialaltaan sopraano.
Ulrichin äidinisä oli tenori Christian Faaborg. Ulrich aloitti 15-vuotiaana opiskelun Sophie Kellerin johdolla ja opiskeli myös Leipzigissa. Hän teki debyyttinsä Cæciliaforeningenin konsertissa. Tanskan kuninkaallisessa teatterissa Ulrich sai draamakoulutusta Emil Poulsenilta ja Peter Jerndorffilta. Hän esiintyi siellä ensimmäisen kerran vuonna 1894 Margrethen roolissa Arrigo Boiton oopperassa Mefistofele. Seuraavat 24 vuotta hän lauloi Kuninkaallisessa teatterissa. Ulrichin ohjelmistoon kuului muun muassa Richard Wagnerin rooleja. Tanskalaisesta ohjelmistosta hän tulkitsi esimerkiksi Aasen roolin Peter Heisen teoksessa Drot og marsk ja Mikalin roolin Carl Nielsenin teoksessa Saul og David.
Ulrich muodosti 1900-luvun alussa Vilhelm Heroldin ja Helge Nissenin kanssa suositun kolmikon, joka tuotti menestystä Tanskan kuninkaalliselle teatterille. Hän oli ensimmäinen Mimin roolin (La bohème, Giacomo Puccini) tulkinnut tanskalainen. Ulrich teki gramofoniäänityksiä muun muassa duetoista Vilhelm Heroldin kanssa. Hän sai kuninkaallisen kamarilaulajan arvon vuonna 1906 ja Ingenio et arti -mitalin vuonna 1917.